open-index/open-wikipedia-markdown huggingface dataset:
Trond Petersen

**Trond Karl Arne Petersen** (født 25. mars 1954 i Oslo) er en norsk sosiolog. Petersen er professor i sosiologi ved University of California, Berkeley i USA.

Han tok magistergrad i sosiologi (mag.art.), profesjonsstudiet i samfunnsøkonomi (cand.oecon.) i 1982, mellomfag i filosofi og støttefag i matematikk og statistikk fra Universitetet i Oslo. Deretter tok han Ph.D. ved University of Wisconsin, Madison i 1987.

Petersen er særlig kjent for videreutvikling av analyseteknikker for kvantitative samfunnsdata. Han har særlig arbeidet med hvordan benytte forløpsanalyser og statistisk analyse av hendelseshistorier for å forstå utvikling av karrierer, familiehistorier og dødelighet.

Petersen var assistant professor ved Harvard University fra 1985 til 1989, professor ved Universitetet i Oslo 1993–1997 og har vært professor i sosiologi ved University of California, Berkeley siden 1988.

## Priser og hedersbevisninger
* 2012 utnevnt til ridder av 1. klasse av Den Kongelige Norske Fortjenstorden «for fortjenstfullt virke for fremme av forskningssamarbeidet mellom Norge og USA.» 
* 2013 innvalgt i Det Norske Videnskaps-Akademi i gruppe for samfunnsfag
* 2016 mottok Norsk sosiologforenings hederspris 
* 2023 tildelt et æresdoktorat ved Norges teknisk-naturvitenskapelige universitet (NTNU). 

## Referanser


## Eksterne lenker
* Trond Petersens side på Berkeley med CV og publikasjonsliste
Ran (TV-serie)

***Ran*** er en norsk miniserie som ble sendt på TV 2 i 2005. Serien skildrer en guttegjeng som starter en kriminell løpebane tidlig i tenårene. Som voksne planlegger de et stort kupp. Idé og manus var ved Pål Aam og regi ved Gunnar Vikene.

*Ran* var den første TV-serien som fikk støtte av Norsk Filmfond. Den ble produsert av Maipo Film- og TV-Produksjon for TV 2, og vant Gullruten 2005 i klassen beste TV-drama.

Premieren ble sett av 471 000, mens siste episode ble sett av 420 000.

## Handling
Serien handler om en gjeng på fem gutter som møtes i 14-15-årsalderen. Deres kriminelle løpebane begynner med små rampestreker, men etter hvert blir det mer alvorlige forbrytelser. Handlingen følger dem fram til det store siste kuppet. Politiet er oppmerksomme på dem, men den største trusselen blir etter hvert deres eget vennskap. Lojaliteten blir satt på prøve.

## Roller

### Gjengen

*Anders Baasmo Christiansen
*Kyrre Hellum
*Edward Schultheiss
*Cato Skimten Storengen
*Biniam Yhidego

### Andre roller

*Johannes Joner – Anders Far
*Fridtjov Såheim – Lillegutt
*Ingar Helge Gimle – Roy
*Eivind Sander – Nicolai Strøm
*Anna Katharina Haukeland – Rikke
*Henrik Schatvet – Magnus
*Christian Soldal – Richard

## Referanser


## Eksterne lenker
*
The Morning Post

***The Morning Post*** var en konservativ dagsavis, utgitt i London fra 1772 til 1937, da den ble kjøpt opp av *[[The Daily Telegraph]]*. Winston Churchill skrev for avisen da han deltok i felttoget i Sudan i 1898.

Avisen trykket i 1920 en artikkelserie der den gikk god for *[[Sions vises protokoller]]*, en forfalskning som den russiske tsarens hemmelige tjenester opprinnelig hadde laget.
Den sentralafrikanske krig

**Den sentralafrikanske krig** er en pågående konflikt i Sentral-Afrika som involverer landene Sudan, Tsjad og Den sentralafrikanske republikk. Konflikten er et resultat av Darfur-konflikten med flyktninger som rømmer over landegrenser, med geriljaer og myndigheter som opererer på ulike sider av grensene. Tsjad og Den sentralafrikanske republikk, med støtte fra den tidligere koloniherren Frankrike, står på den ene siden, mens Sudan står på den andre. Hver av sidene har alliert seg med ulike militser som driver diverse geriljavirksomhet i sine respektive land mot den sittende regjering.

Tsjad og Sudan er offisielt i krig med hverandre, dog aktiviteten er noe begrenset.

I mai 2007 ble det inngått en våpenhvile mellom Tsjad og Sudan.
Espen Rian

**Espen Rian** (født 1981) er en norsk kombinertløper.

Espen Rian debuterte i verdenscupen i desember 2001 i Oberwiesenthal, der han kom på 22.-plass i sprintkonkurransen. I november og desember 2006 oppnådde han to plasseringer blant de ti første i verdenscupen. Hans beste plasseringen er en femteplass fra Holmenkollen sesongen 2007/2008.

Under VM 2007 i Sapporo var han med å ta bronse i lagkonkurransen med det norske laget, sammen med Petter Tande, Magnus Moan og Håvard Klemetsen.

Rian var reserve til vinter-OL 2010 i Vancouver og ble tatt ut etter at Ole Christian Wendel måtte trekke seg. Han ble nummer 35 i stor bakke + 10 km og deltok i lagkonkurransen der Norge ble nummer fem.

Han la opp som aktiv kombinertløper etter 2010-2011 sesongen.

## Referanser


## Eksterne lenker
* 
* 
*  Profil på The-Sports.org (noen resultater)
*  Profil på NBC Olympics 2010
*  Profil på BBC Sport Olympics 2010
*  Profil på Yahoo Sports Olympics 2010
Rebusløpet

***Rebusløpet*** er et norsk gameshow som gikk på TV 2 i 1997 og 1999. Programleder var Tom Sterri.

Konsept: I hver episode skulle fire kjendiser, inndelt i to lag, konkurrere med hverandre. Konkurransene fant sted i Oslo, Bergen eller Trondheim hvor det var skjult en rekke elementer som gav vink og råd om hvor neste gjenstand befant seg. Deltakerne kjørte rundt i elbiler. Den av deltakerne som først kom frem til det riktige ordet vant. Deltakerne måtte gjennom fire oppgaver før en vinner kunne kåres.

Programmet hadde mellom 300 000 og 400 000 seere, med sesong to som den beste.

Programmet ble godt mottatt av VGs TV-anmelder.

## Referanser
Stemmeapparat

Et **stemmeapparat** er et elektronisk hjelpemiddel ved stemming av musikkinstrumenter. Musikeren spiller en tone, og en viser eller et display på apparatet viser om tonen ligger lavere, høyere, eller omtrent likt med den ønskede tonehøyden. 

Mange stemmeapparater kan bare stilles inn på noen bestemte tonehøder, for eksempel de frie strengene på en gitar. Kromatiske stemmeapparater kan brukes til å finne alle de tolv halvtonene over flere oktaver. Enkle apparater er kun innstilt for temperert stemming, og blir hovedsakelig brukt til å stemme gitarer. Mer avanserte modeller også kan stilles inn for flere andre stemmemetoder, for eksempel pytagoreisk stemming eller middeltonestemming. 

Det finnes flere ulike varianter. Noen har en innebygget høyttaler som angir bestemte toner, oftest tonene for de frie strengene på en gitar, når brukeren trykker på en knapp. Mange av disse kan også transponere skalaen det stemmes etter. 

## Eksterne lenker
Janjaweed

**Janjaweed** er en arabisk militsgruppe anklaget for grusomme overgrep mot sivile i Darfur-konflikten. Janjaweed var støttet av regjeringen i Sudan. Janjaweed opererer i Darfur på den sudanske siden av grensen, men er også involvert i østre Tsjad. Denne aktiviteten på Tsjads territorium førte til krig mellom Sudan og Tsjad: den sentralafrikanske krig.

## Eksterne lenker
*
Retro (TV-serie)

***Retro*** var en norsk studiobasert musikkserie med Ole Jørgen Grønlund og Elisabeth Andreassen som gikk på NRK1 fra 2002 til 2003. *Retro* var et rent musikkprogram der flere norske artister dukket opp, og sammen med programlederne sang de låter fra 1965 fram til 1995. Programmet etterfulgte musikk-serien *[[6 X 70]]* (også med Grønlund).

Premieren ble sett av 721 000.

## Gjester
Første gjestepar ut var Bonnie Tyler og Bjarne Brøndbo. Videre fikk man se se og høre Lotta Engberg, Kikki Danielsson, Olsen Brothers, Marie Bergman, Hilde Heltberg, Øystein Sunde, Jonas Fjeld, Vidar Busk, Håvard Bakke, Iren Reppen, Halvdan Sivertsen Åge Aleksandersen, Lynni Treekrem, Jan Werner Danielsen, Grethe Svensen m.fl.

## Referanser


## Eksterne lenker
* 
*Hjemmeside (arkivert av NRK)
James Collinson

**James Collinson** (født 9. mai 1825, død 24. januar 1881) var en engelsk maler og medlem av Det pre-rafaelittiske broderskap fra 1848 til 1850.

## Bakgrunn og virke
Collinson var en inderlig kristen som var tiltrukket til de religiøse aspektene ved pre-rafaelittenes idealer. Som en konvertitt til katolisismen vendte han tilbake til Den engelske kirke for å kunne gifte seg med Christina Rossetti, søster av kollega Dante Gabriel Rossetti i Broderskapet, men hans samvittighet tvang ham igjen til å vende tilbake til katolisismen og den beslutningen var en effektiv avslutning av hans forlovelse med Christina Rossetti (som aldri giftet seg siden). Da John Everett Millais’ maleri *Jesus i sine foreldres hus* (1850) ble anklaget for blasfemi på grunn av deys realistiske skildring av mennesker og miljø trakk Collinson seg fra Det Pre-Rafaelittiske Broderskap i den overbevisning at gruppen brakte kristendommen i vanry.

I løpet av sin tid som pre-rafaleitt bidro Collinson med et langt og dypt religiøst dikt til gruppens kvartalsmagasin «The Germ» og han malte rekke religiøse verker, det mest betydningsfulle var *Sankt Elisabeth av Ungarn ydmyker seg foran den korsfestede Kristus* (*The Renunciation of St. Elizabeth of Hungary*) i 1850, som var malt i henhold til pre-rafaelittenes idealer angående fargeskala, komposisjon og formspråk. Etter at han trakk seg fra Broderskapet studerte Collinson teologi for å bli prest ved en jesuittskole, men fullførte aldri studiene.

Da han i 1854 fortsatte sin kunstnerkarriere malte han et antall verdslige genremalerier, det best kjente er *To Let* og *For Sale*, begge med et tema hvor en vakker kvinne er i en situasjon som antyder en moralsk fristelse. Hans kunst var generelt rotfestet i genremaleriet, nettopp det som pre-rafaelittene hadde gjort opprør mot. Den tenksomhet og omtanke han ga til sine malerier og hans oppmerksomhet på detaljene er den arv han tok med seg fra sitt korte opphold hos pre-rafaelittene.

I 1858 giftet han seg med Eliza Wheeler, svigerinne til maleren John Rogers Herbert, en av de først påvirket pre-rafaelittene.

Han var sekretær for *Samfunnet for britiske kunstnere* (*[[Society of British Artists]]*) fra 1861 til 1870.

## Referanser


## Eksterne lenker
* James Collinson hos Open Directory Project
* Victorianweb: James Collinson's «The Child Jesus» – analyse av Collinsons dikt
W.E. Johns

**William Earl Johns** (født 5. februar 1893, død 21. juni 1968) var en britisk forfatter, militær flyver og journalist som skrev under navnet «kaptein W.E. Johns». Han er mest kjent for bøkene om James «Biggles» Bigglesworth.

Johns skrev de første historiene under pseudonymet William Earle, men senere tok han forfatternavnet kaptein W.E. Johns. Kapteinsgraden var kun et påfunn.

Han publiserte de første fortellingene om Biggles i sitt eget blad *Popular Flying*. Den første boken kom i 1932 og omhandlet Biggles eventyr som tenårig pilot under første verdenskrig. I løpet av serien følger vi Biggles gjennom mellomkrigstiden, andre verdenskrig og i etterkrigstiden, hvor han skaffer seg jobb som flydektektiv både privat og under Scotland Yard. W. E. Johns skrev om Biggles til sin død i 1968, og gav totalt ut nesten hundre bøker om denne figuren.

På oppfordring fra det britiske krigsministeriet skrev Johns under den andre verdenskrig en serie på elleve bøker om Biggles' kvinnelige motstykke, Joan «Worrals» Worralson, og hennes opplevelser under og etter krigen. Hensikten var å rekruttere unge kvinner til WAAF (Women’s Auxiliary Air Force), et kvinnelig britisk flykorps. Alle Worrals-bøkene ble oversatt til norsk i årene etter krigen.

Andre mindre kjente personer fra Johns' forfattergalleri inkluderer kaptein Lorrington «Gimlet» King og astronautpioneren kaptein Timothy «Tiger» Clinton, som ble sendt ut i verdensrommet i 1954.

## Bibliografi (utvalg)

### Biggles
:(Se Biggles.)

### Worrals
* *Worrals klarer jobben*
* *Worrals på krigsstien*
* *Worrals i Afrika*
* *Worrals i Østen*
* *Worrals i Frankrike*
* *Worrals på sydhavsøyene*
* *Worrals på hemmelig oppdrag*
* *Worrals på nye eventyr*
* *Worrals i ødemarken*
* *Worrals i Australia*

### King
* *King hos kommandotroppene*
* *King i farten igjen*
* *King & Co.*

## Litteratur
* Ellis, Peter Berresford & Williams, Piers (1981): *By Jove, Biggles!*, en biografi over W.E. Johns

## Referanser


## Eksterne lenker
* Nettsted som delle alle bøkene til W. E. Johns
* The Biggles Information
* Biggles Forum, nettoforum for referanse om forfatteren og bøkene hans
* ''W. E. Johns and Biggles'' på nettstedet ''Collecting Books and Magazines''
* Nettsted som feirer W.E. Johns og hans bøker
* BIGGLES & KING en NORVEGE
* WORRALS en NORVEGE
Ingunn Kyrkjebø

**Ingunn Kyrkjebø** (født 1965) er en norsk journalist, programleder, dokumentarregissør og fotograf som siden 2022 arbeider i *[[Adresseavisen]]*. Hun har tidligere arbeidet i NRK og TV 2.

I februar 2025 ble hun tildelt både featureprisen og Den trønderske journalistprisen for podkasten *Gutten som ble gangster*.

## Journalistikk og TV-produksjoner
Kyrkjebø startet som fotograf, klipper og journalist i lokal-TV i Trondheim. Etter det flyttet hun til Oslo, hvor hun jobbet som reporter, programleder og regissør, først i NRK, så i TV 2. Hun har arbeidet med både radio og fjernsyn, innen svært ulike sjangere, fra dokumentarprogrammer og forbrukerjournalistikk til underholdningsprogrammer og barneprogrammer. Hun har ledet debatter, drevet undersøkende journalistikk, vært programleder for direktesendte underholdningsprogram, hatt regi på flere dokumentarer, og skrevet hørespill for radio. Hennes første opptreden i NRK var i ungdomsprogrammet *[[Diskuteket]]* i 1988. I 2001 sluttet hun i NRK og begynte i TV 2 og programmet *[[Rikets tilstand (TV-program)|Rikets tilstand]]*. Senere ble hun medlem av redaksjonen for TV 2s programserie *[[Dokument 2]].* Her var hun i tillegg journalist, regissør og programleder. Hun var også med på å bygge opp avdelingen *TV2 skole* og jobbet som reporter i dokumentarserien *[[Vårt lille land]]*.

Våren 2022 ble Kyrkjebø og Anne Dorte Lunås ansatt i Adresseavisen for å starte opp avisens podkastkanal.

## Forfatterskap
I 2020 ga hun ut boken *Kraften i tomme tanker. Kunsten å tenke ingenting*. I denne boken utforsker Kyrkjebø det japanske begrepet mushin, som hun i undertittelen forsøksvis oversetter med «å tenke ingenting», samtidig som hun påpeker at det nettopp er *fraværet* av tankevirksomhet som defineres i japansk kultur som en forutsetning for å eksellere innen et felt – enten det dreier seg om kampkunst eller kunsthåndverk. Boken ble godt mottatt av anmelderne. 

## Utstilling
Den 20. februar 2021 åpnet den multimediale utstillingen *Gjennom gjerdet* på Norsk skogmuseum på Elverum, med fotografier, film, tekster og installasjoner av Ingunn Kyrkjebø.

## TV-program
* 2012– *[[Vårt lille land]]*
* 2010 *TV 2 Skole* (kun på internett)
* 2003–2010 *[[Dokument 2]]*
* 2001–2002 *[[Rikets tilstand (TV-program)|Rikets tilstand]]* (reporter)
* 1999–2001 *[[Forbrukerinspektørene]]*
* 1998 Dokumentar, arbeid som journalist i utlandet  
* 1997 *[[Sommeråpent]]* (sammen med Fredrik Skavlan)
* 1996 TV-aksjonen '96 – "Miljø for livet" 
* 1994–1996 ''Oppdraget''
* 1994 *[[Huset med det rare i]]* (programleder)
* 1993 *[[Sommeråpent]]*
* 1993 *[[Norsk Melodi Grand Prix 1993]]*
* 1991 ''U'' (dokumentaren *Sju sandkorn i Brasils timeglass*)
* 1989–1991 *[[VVP]]*
* 1988–1989 *[[Diskuteket]]*

## Annet
I 1986 hadde hun en rolle i musikkvideoen *Let's Spend The Night Together!*, av den norske gruppa CCCP, med Casino Steel som frontfigur.

## Referanser


## Eksterne lenker
*
Universidade de São José

**Universidade de São José** (USJ, kinesisk: 聖若瑟大學; engelsk navn:**University of Saint Joseph**) ble opprettet i 1996 av Portugals katolske universitet og Macao bispedømme. Det er også knyttet strukturelt, akademisk og sosialt til Den spesielle administrative sone Macao, til Portugal og til Folkerepublikken Kina. 

IIUM tilbyr et stort utvalg av kurs fra de humanistiske studier til de sosiale og teknologiske. Det er programmer for sertifikater, diplomer, lisensiater, masters og doktorgrader, og det er språklinjer med tilbud om putonghua (standard mandarin), engelsk, japansk og portugisisk.

Engelsk er hovedspråket for undervisning, omkring halvparten av universitetets stab har internasjonal bakgrunn.

## Nytt universitetsområde fra 2009
*Campus* er på et trangt område av gjenvunnet land sør på Macaohalvøya, men i midten av oktober 2007 begynte forberedende rivning og planering for bygging av nytt universitetsområde på Ilha Verde, en tidligere liten øy som i dag også er på Macaohalvøya etter at den er blitt landfast ved landvinning. På den nye *campus*, som skal være ferdig i 2009, blir også presteseminaret *Colegio Diocesano de São José* liggende. 

Byggingen står i sammenheng med at IIUM blir gitt rang som katolsk universitet, en status som skjer i samforstand med sentrale myndigheter i Folkerepublikken Kina. Det innebærer den første designasjon av et katolsk universitet på område i og kontrollert av Folkerepublikken Kina, opprettet i 1949. Universitetet bygges med støtte fra bispedømmet Macao og den katolske kirke internasjonalt, og med sterk støtte fra Macaos styresmakter. 

Universitetsområdet bygges på et 1,5 hektars område på Ilha Verde, og vill få et effektivt bruksareal på ca. 33&nbsp;000 kvadratmeter. Det er ikke meningen at universitetet skal bli stort. 

Et spesielt trekk er at det vil legges vekt på et økologisk bærekraftig design som kan bli et ledende eksempel, med oppvarming og nedkjøling i stor grad drevet av solkraft, og bygninger konstruert slik at naturlig luftgjennomstrømning maksimeres og naturlig belysning kommer mest mulig til sin rett.  

## Forløper
Anlegget blir ikke det første universitet i Macao. Det første universitet av europeisk type i hele Øst-Asia lå i Macao, St. Pauls universitetskollegium.  Det var et katolsk universitet som ble etablert etter pavelig approbasjon den 1. desember 1594 og bestod frem til 1762, da jesuittene, som drev det, ble forbudt som ordenssamfunn av portugisiske myndigheter.

## Eksterne lenker
* University of Saint Joseph – Homepage
Rikets tilstand (TV-program)

***Rikets tilstand*** er en norsk dokumentarserie som gikk på TV 2 fra 1999 til 2002. Programleder for serien var Gerhard Helskog og med seg hadde han reporterne Morten Møller Warmedal, Tonje Steinsland og Svein Torgersen. Redaksjonen bestod av ellers av Ingunn Kyrkjebø, Vetle Lid Larssen, Eva Norderhaug, Frank Melhus, Odd Isungset, Per Norvik, Diderik Cappelen og Kjell Persen og seriens musikk av Henning Dyngvold.

Serien vant Gullruten 2001 i klassen beste dokumentar for programmet *Norske jenter omskjæres*.

## Se også
*Liste over episoder av Rikets tilstand

## Referanser


## Eksterne lenker
* Programmets hjemmeside
Sølve Stang

**Sølve Stang** (født 1962) er en norsk journalist, tv-produsent, daglig leder og musiker. Han var ansatt i NRK i 17 år. Han har siden 2007 vært daglig leder i Stang Media.

Stang er utdannet ved Norsk journalisthøgskole (1989–1991). 

Han har arbeidet i aviser som ''Bergens Tidende'', *[[Firdaposten]]*, ''Sogn Dagblad'', *[[Bergensavisen]]* og *[[VG]]*. Han var ansatt i NRK fra 1990 til 2007. Han jobbet i *[[Dagsrevyen]]* under hele denne perioden, men var også tilknyttet NRK TV-sporten i en kortere periode. Han forlot NRK i august 2007 og etablerte film- og kommunikasjonsbyrået Stang Media AS.

I 2001 ga Stang ut CD-platen *Eit folk står samla, som* inneholder to supportersanger til fotballaget Sogndal. 

30. november 2022 ble singelen «Adjøkyss» sluppet på Spotify og andre musikkstrømmekanaler. Neste singel, *Våryr,* ble sluppet i 20. mars 2023, og 12. mai, ble låten *Alliert med Gud,* lansert.

## Referanser
Norsk journalisthøgskole

**Norsk journalisthøgskole** (tidligere Norsk Journalistskole, også kalt Journalisthøgskolen i Oslo) var en høgskole for journalistutdanning. Skolen ble etablert i Oslo i 1965, og var en videreføring av det ettårige Journalistakademiet. I 1994 ble høgskolen innlemmet i Høgskolen i Oslo, og ble en del av Avdeling for journalistikk, bibliotek- og informasjonsfag. I 2011 ble Høgskolen i Oslo slått sammen med Høgskolen i Akershus, og ble til Høgskolen i Oslo og Akershus (HiOA). Etter at HiOA ble omdannet til Oslomet – storbyuniversitetet i 2018, er Institutt for journalistikk og mediefag underlagt skolens Fakultet for samfunnsvitenskap. Her tilbys journalistutdanning både på bachelor- og masternivå. 

## Referanser


## Eksterne lenker
* Institutt for journalistikk og mediefag
Infratek

**Infratek** er et system for av-ising av fly ved hjelp av varme (infrarød stråling).

Systemet består av infrarøde paneler som er fyrt med naturgass og installert i et stort, hangar-likt telt med åpninger i begge ender. Når flyet kjøres inn under varmepanelene vil isen smeltes av vingene og flykroppen. Fordelen er at man sparer kjemiske avisingsmidler som f. eks. glykol, som er miljøskadelig og svært dyrt. En ulempe kan derimot være at naturgassen bidrar til CO<sub>2</sub>-produksjonen, noe som fremstilling og distribusjon av glykol dog også gjør. Interessant nok brukes glykol også i produksjonen av naturgass.

Infratek-systemet finnes på flyplassene JFK og Newark i New York. Et system, til dels sponset av produsenten, ble installert på Gardermoen i januar 2006. Forventningen var at glykolforbruket kunne reduseres med 90 %, men i februar 2007 hadde man fremdeles ikke klart å få systemet i drift.

## Referanser


## Eksterne lenker
* Radiant Energy Corporation
Ozzy og Drix

***Ozzy og Drix*** er en amerikansk animert TV-serie for barn som gikk på Cartoon Network fra 2002 til 2004.

## Handling
Handlingen i *Ozzy og Drix* finner sted i en 13 år gammel gutt, kalt Hector, sin kropp som Ozzy og Drix bor i og beskytter.

## Rollefigurer
* **Osmosis** «**Ozzy**» **Jones**
Ozzy Jones er et blodlegeme i kroppen til Hector. Ozzy og Drix pleier å fange skumle bakterier som for eksempel Streckfinger eller Gjørmemannen. Han havner alltid i trøbbel.

* **Drixobensometaphedrian** «**Drix**»
Drix er en forkjølelsespille som er den beste vennen et blodlegeme kan ha. I episoden «Det er et høyt liv» blir det avslørt at han er veldig tung og stor. Han skyter forkjølelsesmiddel på bakteriene. Drix har et veldig stort ønske om å få føtter. Han er også veldig redd for trange åpninger. Drix har en tante som heter Histamine.

* **Maria**
Maria er politidame som er veldig forelsket i Drix. Hun har en storebror som hun hater.

* **Borgermester Pål Kvikkas**
Pål Kvikkas er borgermesteren i Hector, og han er bare ti år gammel. Hver gang han er sur roper han på Ozzy.

* **Hector**
Hector er en 13 år gammel gutt som alltid finner på rampesreker som fører til husarrest. Han går på ungdomsskole.

* **Tarjei**
Tarjei er Hectors største venn og fiende. Han får alltid Hector i trøbbel.

* **Kristine**
Kristine er skolens søteste jente, og Hector er veldig forelsket i henne.

## Referanser


## Eksterne lenker
* 
*
Jessheim stasjon

**Jessheim stasjon** er en jernbanestasjon på Jessheim som ble åpnet i 1854. Jessheim stasjon ligger 44,60 kilometer fra Oslo S og 203,8 meter over havet. Stasjonen ble en del av Norges første jernbane, Hovedbanen, som gikk fra Kristiania til Eidsvoll.

Jernbanen hadde ved byggingen av jernbanestasjonen i 1854 kalt stoppestedet «Trøgstad», men på grunn av faren for forveksling med bygdenavnet Trøgstad i Østfold endret man i 1897 navnet til «Jessum». Dette navnet ble brukt blasfemisk, for eksempel av rekrutter som sa de var kommet gjennom Bøn (tettsted nord for Jessheim) til Jessum. Prestene i bygda klagde derfor til biskopen, som i 1900 tok opp saken med herredsstyret og foreslo formen «Jessheim». Man endret derfor skrivemåten til «Jesseim». I 1921 endret NSB skrivemåten til Jessheim.

Den opprinnelige stasjonsbygningen ble tegnet av Schirmer og von Hanno. Den brant ned sommeren 1904 etter et innbrudd der kassen ble stjålet.  Stasjonen hadde også opprinnelig vanntårn for damplokomotivene. Jessheim stasjon ble fra 1902 brukt som trykkeri av «Akershusingen», forgjengeren for «Romerikes blad» da Martin Julius Halvorsen, grunnlegger av avisen, flyttet inn der med sitt trykkeri.

Stasjonsbygningen fra 1908 er bygget med teglstein. Jessheim stasjon hadde i noen år etter 1935 en jernbanerestaurant. Stasjonen har også holdeplass for buss og taxi og er utstyrt med parkeringsplasser for reisende.

På grunn av innsparinger hos NSB ble stasjonspersonalet erstattet av billettautomater i september 2005. Kort tid etter ble bygget overtatt av Romerike Opplevelser AS og stasjonsbygget ble gjort om til en butikk og Kafé Jessum. I 2007 ble bygget gjort om til en indisk restaurant.

I desember 2018 åpnet Stasjonen Kaffebar i Stasjonens første etasje.

}

## Referanser


## Litteratur
* 
* 

## Eksterne lenker

*
Thy

**Thy** er et område i Nordvest-Jylland som utgjør den vestlgste delen av øya Nørrejyske Ø, mellom Limfjorden og Nordsjøen. De største byene i Thy er Thisted, Hurup og Hanstholm.

## Geografi
Landskapet i Thy er svært variert med sandklitter, lynghei, myrer og granskog i et 5-15 km brett belte ut mod havet og bakket jordbruksland inn mot Limfjorden. Nord-Thy er preget av flate områder som var havbunn ennå i steinalderen og bakkeflater med steile sider som da var øyer, f. eks. Hanstholm. Kalkgrunnen ligger høyt og er synlig flere steder. Sør om Hanstholm ligger Thy nasjonalpark, Danmarks største naturområde, og i nordøst ligger Vejlerne, et stort våtmarksområde som er Nord-Europas største fuglebeskyttelsesområde. Byen Klitmøller hadde historisk god kontakt med Norge gjennom skutehandelen.

Etter kommunalreformen i 2007 er Thy nesten identisk med Thisted kommune, som er en sammenslåing av de tidligere kommunene Thisted, Hanstholm og Sydthy. Halvøya Thyholm lengst i sør var en egen kommune men hører nå til Struer kommune. Sognene Tømmerby og Lild (med stedene Frøstrup og Vesløs) i nordøst er egentlig en del av Hanherred, men har lenge været knytta mest til Thy. Thyborøn lå opprinnelig også i Thy, men da havet brøt gjennom og dannet Thyborøn kanal, kom stedet till å ligge på sørsida, og i 1955 ble det lagt under Ringkjøbing amt.

Kirkelig hører Thy som det øvrige området nordenfjords til Aalborg stift.

## Dialekt
Dialekten i Thy kalles thybomål og tilhører den vestjyske gruppen, men lydsystemet har mer til felles med nordjysk. Ordet jeg heter *Æ*, i likhet med sønderjysk, men i motsetning til resten av Jylland der det heter *A*.

## Økonomi
Økonomien er fremdeles preget av jordbruk og fiske, men turisme (særlig tyske turister) står også for en stor del. Av industri finnes særlig produksjon av møbler, vinduer, meieriprodukter, medisinske plastartikler (Coloplast) og fiskeindustri.

## Kommunikasjoner
Thy er bare landfast mot nordøst. Det finnes broer over Limfjorden ved Oddesund i sør og Vilsund (til Mors og videre over Sallingsund). To små ferger går til Mors ved Feggesund og Neessund, en tredje krysser Thyborøn kanal på ruta Agger-Thyborøn.

Jernbanen Thybanen, bygget 1882, går fra Thisted til Struer og trafikkeres av Arriva samt med to Intercity-tog daglig (til/fra København) av DSB. Fra 1902 till 1969 var det også jernbane fra Thisted til Fjerritslev og videre til Ålborg.

Hovedvei 11 fra den tyske grensa ved Tønder til Hjørring i Nord-Jylland går gjennom Thy. Fra Hanstholm til Århus går den "diagonale" ruta 26, som til dels er motortrafikkvei. Landevei 181 går langs vestkysten fra Hanstholm og sør til Varde og er en del av den grønne kystveien fra Stavanger til Belgia.

Thy har flyplass sørøst om Hanstholm, Thisted lufthavn. Ruta till København, som var Danmarks lengste innenriksrute og den med færrest passasjerer, er for tiden (mars 2007) lagt ned, men det finnes initiativer for å starte opp igjen. I perioder har det vært flyruter til Norge. Nærmeste større flyplasser er Aalborg og Karup.

Fra havnen i Hanstholm går det ferger til Norge, Færøyene, Shetland og Island.
Nyheim

**Nyheim** er et lagshus på Fammestad i Lindås kommune i Hordaland. Der har det ofte vært arrangert dans og lignende. Det har avtatt litt i senere tider.

Lagshuset Nyheim viser kino hver søndag og noen ganger lørdager når det er barnefilmer. Kinoen er med i organisasjonen FILM&KINO, som på enkelte filmer får lage ti ekstra kopier. Rikslanseringsordningen blir finansiert gjennom avgiften medlemskinoene betaler til organisasjonen. Det er filmer med stort publikumspotensial som blir valgt ut. Ti småkinoer blir valgt ut til å vise dem. Som en av de minste kinoene i Norge, var Nyheim spesielt heldig da den fikk lov til å vise verdenspremiere på den nyeste Harry Potter-filmen, som ble lansert i 2005. Tidligere har Nyheim kino vist en norgespremiere, nemlig Skrik 3 i sammenheng med at de hadde installert nytt lydanlegg. En gang for lenge siden var de også med på en europapremierehelg med filmen Hete nyheter. Nyheim hadde norgespremiere på "Spiderman 3" 4. mai.
Benny Bailey

**Ernest Harold «Benny» Bailey** (født 13. august 1925 i Cleveland, død 14. april 2005 i Amsterdam) var en amerikansk jazzmusiker (trompet), kjent fra en rekke innspillinger og opptredener i Skandinavia.

Bailey lærte fløyte og trompet, antok en Roy Eldridge-inspirert stil, og ledet etterhvert egne besetninger i hjembyen.

Han spilte med Jay McShann og Dizzy Gillespie (1947–48). Derpå var han i Lionel Hamptons orkester (1949–53), men bosatte seg i Europa etter en turne (1953–59), der han spilte i svenske Harry Arnolds radioorkester (1957–59). Tilbake i USA spilte ga han ut en plate med Stan Getz og fikk engasjement i orkestret til Quincy Jones, som prompte skrev komposisjonen *Meet Benny Bailey* (1959–61).  Etter å ha bosatt seg i Europa for godt (1961) spilte han i Berlin radio-orkester (1961–63), og i München med Max Gregor (1963–68), før han flyttet til Genève og Radio Swiss Romande Orchestra. Han spilte også med Eric Dolphy (1961–64), i Kenny Clarke-Francy Bolands storband (1964–67). Utover 70-tallet spilte han i George Gruntz' orkester (1970–73) og med Slide Hampton (1974–77).

Han ledet en rekke varianter av **Benny Bailey Quintet**, først i 1968 med Dexter Gordon, Kenny Drew, Niels-Henning Ørsted Pedersen og Albert Heath. Med besetningen Dexter Gordon, Lars Sjösten, Torbjörn Hultkrantz og Jual Curtis utkom de tre *Round Midnight*,  
*Revelation* og *Rainbow people* (Steeple Chase, 1974).

Med sveitsiske musikere besto kvintetten av Carlo Schöb på saksofon, Peter Eigenmann på gitar,
Jesper Lundgaard, Reggie Johnson, Isla Eckinger på bass og Peter Schmidlin på trommer.
Disse ga ut *Live at the Grabenhalle, [[St. Gallen]]* (1989), *No refill* (1994) og *Live, Peruvian nights* (1996). En av hans siste konserter var med disse musikerne (21. september 2004).

Bailey spilte i Sverige med norske musikere som Bjarne Nerem, Andreas Skjold og Egil Johansen. Videre var han i Norge (1961) og spilte både på Moldejazz og på Metropol Jazz Centre, i kvartett med Kjell Karlsen.  Bailey var på Moldejazz (1970) og gjestet også Radiostorbandet. Med Czech-Norwegian Band spilte han i Praha (1988) inn *Jazznost* (Hot Club Records, 1990).  I nok en kvintetts form, med Harald Gundhus, Emil Viklický, František Uhlír og Ole Jacob Hansen, ga han ut *While my lady sleeps* (Gemini Records, 1991).

## Referanser
7sterke

**7sterke** er en interesseorganisasjon for industribedriftene i de syv kommunene i Glåmdalen (Sør-Odal, Nord-Odal, Kongsvinger, Eidskog, Grue, Åsnes og Våler) sør i Innlandet.

Målet med **7sterke** er å gi industrien én stemme. De vil påvirke regional næringsutvikling og politikk og skape regional attraksjon. De vil stimulere til innovasjon og kompetanseutvikling og markedsføre Glåmdalen som industriregion.

Initiativet kom opprinnelig fra Rescon Mapei i Nord-Odal, TI Automotive i Kongsvinger, Kongsvinger kunnskapspark i Kongsvinger og Kraft Foods i Sør-Odal.

Styreleder er Trond Hagerud.

## Eksterne lenker
* Lederartikkel i avisen Glåmdalen om etableringen
*
Tønder kommune

**Tønder kommune** ligger i Region Syddanmark i Danmark. Fra 1970 til 2007 var Tønder en kommune i Sønderjyllands amt på 184,59 km², og med i alt 12.462 innbyggere i 2005.

Kommunen grenser mot Tyskland i sør og har to grenseoverganger.

Den nye kommunen ble dannet ved kommunalreformen i 2007 da de følgende kommunene ble slått sammen: Bredebro kommune, Højer kommune, Løgumkloster kommune, Nørre-Rangstrup kommune (med unntak av *Bevtoft sogn*), Skærbæk kommune
og Tønder kommune (1970-2006).

## Politikk
### Forberedelser til kommunesammenslåingen i 2007
Etter krav fra «Forligspartiene» – Venstre, Konservative og Dansk Folkeparti –  ble det avholdt en avstemning om Bevtoft sogn, og 12. april 2005 ble det klart at sognet ville slutte seg til Haderslev med 55,3% mot 43,9% av stemmene.

Ved kommunalvalget 15. november 2005 fikk kommunestyret flertall fra Venstre.

### Borgermestre
* Jørgen Popp Petersen (SP) 2022–
* Henrik Frandsen (V) 26. mai 2016–2021
* Bent Åbling Paulsen (DF) 2016 (fungerende)
* Laurids Rudebeck (V) 2009–10. mai 2016 (død)
* Vagn Therkel Pedersen (Løsg.) 2007–2009

### Kommunalrådet

* 
* 
* 

## Noter



## Referanser
 

 

## Eksterne lenker
*
Charles Spearman

**Charles Edward Spearman** (født 10. september 1863, død 17. september 1945) var en britisk psykolog, kjent for sitt arbeide innenfor statistikk, som en pioner innen faktoranalyse og for Spearmans Rank Correlation Coefficient. Han gjorde banebrytende arbeide på modeller for menneskelig intelligens, inkludert teorien om at man kunne trekke en grunnleggende faktor ut av forskjellige kognitive evnetester – og gav navnet til psykometriens "g-faktor" (senere IQ).

Spearman hadde en uvanlig bakgrunn for å ende som psykolog. Etter 15 år som offiser i den britiske armé, trakk han seg tilbake for å studere til en PhD-grad i eksperiementell psykologi. I England ble psykologi før Spearman vanligvis sett som en gren av filosofien, og Spearman valgte å studere i Leipzig under Wilhelm Wundt. Det hører med til historien at Spearman ikke hadde de vanlige kvalifikasjonspapirene, og at Leizig hadde liberale opptakskrav. Han startet i 1897, og etter noen avbrytelser (han ble innkalt til hæren under den sørafrikanske krigen), fikk han sin grad i 1906. Han hadde allerede publisert sin banebrytende artikkel om faktor-analyse av intelligens (1904). Spearman møtte og imponerte psykologen William McDougall, som ordnet det slik at Spearman erstattet ham selv da han forlot sin stilling ved University College London. Spearman ble ved University College til han trakk seg tilbake i 1931. I starten var han Reader og leder av et lite psykologi-laboratorium. I 1911 ble han oppnevnt til Grotes professorat på «Philosophy of Mind and Logic». Tittelen endret seg til professor i psykologi i 1928, da et eget «Department of Psychology» så dagens lys. 

Da Spearman ble valgt inn i Royal Society i 1924, kan det siteres at *Dr. Spearman har gjennomført mange forskningsoppdrag i eksperimentell psykologi. Hans mange publiserte artikler dekker et bredt felt, men han er særskilt anerkjent for pionérarbeidet i bruken av matematiske metoder til analysen av det menneskelige sinnet, med sine originale studier av korrelasjoner i dette området. Han har inspirert og ledet forskningsarbeide for mange elever.*

Spearman ble sterkt påvirket av arbeidet til Francis Galton. Galton gjorde pionérarbeide innen psykologi og utviklet korrelasjonsanalyser, det viktigste statistiske verktøyet Spearman brukte. Spearman utviklet korrelasjonskoeffisienten (*[[rho]]* – 1904) og de siden ofte brukte reduksjonsanalytiske metoder (1907). Hans statistiske arbeide ble ikke verdsatt av Karl Pearson, kollega ved University College, og det foregikk en lang feide dem imellom.

Selv om Spearman oppnådde størst anerkjennelse for sitt statistiske arbeide, anerkjente han selv dette som underordnet søken etter de grunnleggende lovene innen psykologien.

## Referanser
Focke-Wulf Fw 58

**Focke-Wulf Fw 58** «Weihe» (myrhauk) var et tysk multirolle lett transportfly brukt under den andre verdenskrig. Flyet ble produsert av Focke-Wulf og prototypen fløy første gang sommeren 1935. I alt 1987 fly ble produsert, inkludert 319 for eksport, og flyet ble brukt i en rekke forskjellige roller av Luftwaffe under den andre verdenskrig.

## Utvikling og varianter

Pre-serien **Fw 58A-0** og den første produksjonsserien **Fw 58A-1** ble brukt som lette transportfly og treningsfly for navigatører. **Fw 58B-1** ble utstyrt for trening av piloter for bombefly. **Fw 58C-1** og **Fw 58C-2** var treningsfly for å utdanne piloter i bruk av fly med mer enn en motor. **Fw 58D-1** var et kommunikasjonsfly og **Fw 58E-1** et meteorologisk rekognoseringsfly. Blant de mest kjente variantene er **Fw-58G-1** og **Fw 58G-3** som var ambulansefly, populært kjent som «Leukoplast-bomber». **Fw 58K** var en serie beregnet for eksport som utgjorde de fleste av de flyene som ble eksportert til Argentina, Brasil, Bulgaria, Danmark, Kina, Nederland, Portugal, Romania, Svenska flygvapnet, Tsjekkoslovakia, Tyrkia, Ungarn og Østerrike.

I tillegg ble det utviklet en variant **Fw 58W** som sjøfly med pongtonger.

## Spesifikasjoner

## Referanser




## Eksterne lenker
* Wings Palette-fargelegging
Varden

**Varden** kan referere til:

*Varden (avis), en avis i Telemark
*Varden (Kolsås), gammelt navn på Nordre Kolsåstopp i Kolsås
*Varden (Eigersund), høyeste punkt på Eigerøya
*Varden (Frogn), det høyeste punktet i Frogn kommune
*Varden (Kristiansund), en vaktpost og utkikksplass i Kristiansund
*Varden (Larvik), det høyeste punkt i Larvik kommune
*Varden (Nesodden), strøk og utsiktspunkt på Nesoddens vestside; også tidligere «Varden HV-leir».
* Varden på Håøya, høyeste punkt i Frogn kommune
*Varden (Runde), et fjell i Herøy kommune i Møre og Romsdal
*Varden (Stavanger), delområde i Stavanger
*Varden (Straumøya), toppunkt på Straumøya i Bodø
*Varden (Tromsø), toppunkt på Tromsøya
*IL Varden, et idrettslag fra Meråker
*SK Varden, et tidligere idrettslag fra Oslo
*Varden Amfi, et fotballstadion i Fyllingsdalen i Bergen, hjemmebane til FK Fyllingsdalen
*Varden FK, var en kort periode navnet på FK Fyllingsdalen
*Varden skytebane, skytebanen til Blaker skytterlag, Blaker
*Varden (Arven)

## Se også
* Varden skole for henvisning til skoler som heter Varden.
* Varde (andre betydninger)
* Vardåsen
Hoffleverandør

En **hoffleverandør** er et selskap som blir tildelt status som leverandør av varer og mindre grad tjenester til et kongelig eller fyrstelig hoff.

Det kongelig hoff i Norge tildeler ikke lenger predikater for «kongelige hoffleverandører». Dette skiller det norske kongehuset fra mange andre europeiske kongehus. Under unionen med Sverige eksisterte predikater i Norge indirekte via kongehuset i Sverige.

## I Norge
Norge, eller det norske kongehuset har tidligere gitt predikat til:
* Farris kilden for kildevann.
*Kgl. Hoffleverandør av hatter Hans H. Holm.
* Kong Oscar Sardiner.
* Foss Bryggeri for pilsener øl, bayersk øl og vørterøl.
*Kgl. Hoffotograf L. Szaciński.
*Kgl. Hoffotograf Karl August Anderson.
*Kgl. Hoffskredder H. C. Reiersen.
*Kgl. Hoffleverandør O. Sørensen Vogn- og Karosserifabrikk.
*Kgl. Bundtmakerleverandør C. Brandt, Bergen

## I Danmark
Det danske kongehuset skjelner mellom to predikater, **Kongelige hofleverandører** og **Leverandører til Det kongelige danske hof**. Oftest tildeles førstnevnte til detaljister og sistnevnte til grossister.

Utnevnelsen gir predikatholderen lov til å benytte kongevåpenet (herunder kronen alene, og under forutsetning av at predikatet anføres) sammen med predikatet og firmanavnet på skilt, brevpapir, emballasje og etiketter.

Det er 57 kongelige hoffleverandører, 46 leverandører til Det kongelige danske hof og 28 utenlandske predikatholdere.

I 2024 besluttet Kong Frederik at ordningen skal opphøre innen 2030.

## Referanser


## Eksterne lenker
* 
* www.hoflev.dk
Fokk

En **fokk** er et seil som føres på fokkestag eller fokkemast på seilfartøy. En fokk er en type forseil.

Som stagseil på mindre skip og båter er en fokk et trekantet forseil som settes på stag mellom stormasten/formasten og baugen/baugsprydet. En tradisjonell stagfokk går ikke lenger akterover enn til masten. 

Stormfokk er et seil med lite areal og kraftig materiale beregnet for mye vind.

Genoa, også kalt genua, betegner et forstagseil som strekker seg aktenfor masten. Graden av genoaens overlapp måles i prosent, slik at en 120 % genoa strekker seg 20 % bak masten, mens en 100 % genoa akkurat når masten. Til tider brukes begrepene fokk og genoa om hverandre.

Rullefokk eller rullegenoa er et system der forstagswiren er erstattet med en profil, vanligvis av aluminium, som kan roteres. Nederst på profilen er det en snelle med et tynt tau som føres tilbake til cockpit. Ved reving av seilet for å redusere seilarealet trekker man i tauet, og seilet blir rullet opp rundt profilen. 

En selvslående fokk er et forstagseil som uten manuell hjelp bytter hals når båten passerer vindøyet. Da vil vinden treffe seilet fra den andre siden enn den i utgangspunktet gjorde.

På fokkemast, forreste mast på flermastede fartøy som for eksempel en fullrigger, er fokk et firkantet råseil som føres på nederste rå.

## Referanser
Varden (Kristiansund)

**Varden** er en gammel vaktpost og utkikksplass på høyeste punkt på Kirkelandet i Kristiansund. Herfra er det vid utsikt over havet utenfor, og en ser bl.a. Grip, Smøla, Tustna, Frei, Reinsfjellet og Averøy. Varden ligger 78 moh. I dag er stedet friområde.

## Napoleonskrigene
Varden ble da brukt som vaktstasjon til den nordenfjeldske optiske telegraf. Med denne kunne det sendes meldinger til Trondheim. Det første åttekantede vakttårnet ble bygget i 1801 og tilhører i dag Nordmøre Museum. En kopi av vakttårnet ble reist i 1993. 

## Vardetårnet
Et murtårn ble bygd i 1892, men det ble revet i 1976 og gjenreist i 1983.

Omkring Vardefjellet er det et system av oppsamlingsrenner for regnvann. Vannet ble ledet til Vanndamman, som på slutten av 1800-tallet forsynte beboerne på Kirkelandet med drikkevann. Vanndamman og Vardefjellet er i dag et nærfriluftsområde for folk som bor på Kirkelandet. 

Fra riksvei 70 gjennom Kristiansund sentrum er det skiltet til Varden som severdighet. 


Fil:D%C3%B8rskilt_Varden_Kristiansund.JPG|Plakett og inngangsparti på tårnet.
Fil:Utsikt_fra_Varden_Kristiansund.JPG|Utsikt fra Varden mot Nordlandet. 


## Eksterne lenker
* Nasjonalbiblioteket Galleri NOR Historisk bilde fra Varden i Kristiansund
Anholdelse

En **anholdelse** er en kortvarig frihetsberøvelse foretatt av en politimyndighet . En anholdelse er et lite inngripende tvangsmiddel overfor personer, og innebærer en kortere frihetsberøvelse uten å bli bragt inn til polititjenestested. Politiet kan *anholde* personer når det er tjenestemessig behov for det. Det kan for eksempel være at politiet har behov for å kontrollere noens identitet i nærheten av et sted det er begått en forbrytelse.   

Reglene for politiets mulighet til å anholde personer, reguleres av Politiloven:

### ''§ 7.Håndhevelse av den offentlige ro og orden m.v.''
*Politiet kan gripe inn*

# for å stanse forstyrrelser av den offentlige ro og orden eller når omstendighetene gir grunn til frykt for slike forstyrrelser
# for å ivareta enkeltpersoners eller allmennhetens sikkerhet
# for å avverge eller stanse lovbrudd.

*Politiet kan *'i slike tilfeller** blant annet regulere ferdselen, forby opphold i bestemte områder,'' visitere person eller kjøretøy'', uskadeliggjøre eller ta farlige gjenstander i forvaring, avvise, bortvise, fjerne'' eller ***anholde personer*', påby virksomhet stanset eller endret, ta seg inn på privat eiendom eller område eller påby områder evakuert.*

Anholdelse er et av de minst inngripende tvangsmidlene mot personer. Neste trinn på skalaen er når politiet velger å *innbringe* noen (iht. politilovens §§8 og 9), det vil si å transportere en person inn til et polititjenestested (oftest en politiarrest). Neste skritt igjen er å *pågripe* (eller i dagligtale: *arrestere'') noen.  I sistnevnte tilfelle forutsettes det at vedkommende er mistenkt for et straffbart lovbrudd, i motsetning til ved anholdelse (eller innbringelse) hvor slik mistanke ikke er nødvendig for å benytte tvangsmiddelet.

## Referanser


## Eksterne lenker
*
Pågripelse

**Pågripelse** også kjent som **arrestasjon** er et tvangsmiddel i norsk straffeprosess hvor politiet anholder og arresterer en mistenkt i en straffesak. En pågripelse kan besluttes av påtalemyndigheten eller underordnet politimann. En pågripelse gir den mistenkte status som siktet.

En mistenkt skal så raskt som mulig etter pågripelsen fremstilles for varetektsfengsling hvis det er aktuelt. Dette kan skje senest på den tredje dag etter pågripelse, slik at den pågrepne enten må løslates eller fremstilles for varetektsfengsling.

En pågripelse skal «foretas så skånsomt som forholdene tillater», og den som blir pågrepet skal få informasjon om hva hen er mistenkt for og skriftlig kopi av beslutningen om pågripelse (hvis den er utferdiget skriftlig). Selv om pågripelsen skal være skånsom hindrer det ikke de som pågriper fra å handle raskt for å unngå at vedkommende stikker av, tyr til våpen eller kvitter seg med bevismateriale. I denne forbindelse kan den pågrepne ransakes.

Har en siktet vært pågrepet i mer enn 24 timer har han rett på forsvarer.
## Vilkår for pågripelse
Det er visse vilkår for at en person kan pågripes. Vedkommende må «med skjellig grunn» være mistenkt for en handling som kan medføre fengsel i seks måneder eller mer. I tillegg må da et av fire følgende vilkår være oppfylt:
#det er grunn til å frykte for at han vil unndra seg forfølgingen eller fullbyrdingen av straff eller andre forholdsregler,
#det er nærliggende fare for at han vil forspille bevis i saken, f eks ved å fjerne spor eller påvirke vitner eller medskyldige,
#det antas påkrevd for å hindre at han på ny begår en straffbar handling som kan medføre høyere straff enn fengsel i 6 måneder,
#han selv begjærer det av grunner som finnes fyldestgjørende

Hvis vedkommende er mistenkt for en forbrytelse som kan medføre fengsel i 10 år eller mer, eller har forbrutt seg mot straffeloven § 228 annet ledd annet alternativ (legemsfornærmelse med døden eller betydelig skade til følge), § 229 annet alternativ (legemsbeskadigelse med sykdom eller arbeidsudyktighet til følge) eller tredje alternativ (legemsbeskadigelse med døden eller betydelig skade til følge), kan vedkommende pågripes selv om vilkårene ovenfor er oppfylt og vedkommende har tilstått eller det er andre forhold som «i særlig grad styrker mistanken». Det kan her legges vekt på om det er «egnet til å støte allmennhetens rettsfølelse eller skape utrygghet dersom mistenkte er på frifot».

I tillegg til vilkårene ovenfor kan alltid en person pågripes hvis han blir tatt på fersk gjerning i en straffbar handling og ikke velger å stoppe frivillig, eller hvis den mistenkte ikke har bolig i Norge og det er grunn til å frykte at vedkommende vil flykte fra landet.

## Referanser
* Lov om rettergangsmåten i straffesaker (Straffeprosessloven) Kap 14. Pågripelse og fengsling (Lovdata)
Sanford Meisner Theater

**Sanford Meisner Theater** er et lite teater på 164 11th Avenue mellom 22nd og 23rd Street i New York. Det har bare plass til 73 tilskuere. Teateret er oppkalt etter den kjente skuespiller og teatersjef Sanford Meisner.  

Dukketeaterkompaniet Wakka Wakka Productions, der norske Kirjan Waage er et sentralt medlem, hadde premiere på skuespillet ''The Death of Little Ibsen'' på Sanford Meisner Theater i 2006.
Sanford Meisner

**Sanford Meisner** (1905–1997) var en amerikansk skuespiller og teaterpedagog. Han var sammen med Lee Strasberg den mest betydelige lærer i skuespillteknikk i det 20. århundre etter russeren Konstantin Stanislavski. På skolen *Neighborhood Playhouse* i New York utviklet Sanford Meisner en lang rekke nye metoder til å øke skuespillerens evne til å virke overbevisende og troverdig. Blant hans tusenvis av elever kan nevnes Steve McQueen, Susan Sarandon, Sydney Pollack og Robert Duvall.

## Referanser


## Eksterne lenker
*